text: Gylle lammer morgentrafikken i Ribe
  05 januar 2016 kl. 05.30
  Mange trafikanter får tirsdag morgen problemer med at komme på arbejde til tiden i Ribe, hvor der er spildt store mængder gylle i en rundkørsel. 
  
  Det er rundkørslen ved Bohrsvej og Koldingvej på Varde Hovedvej i Ribe, der er spærret de næste timer på grund af oprydning efter tab af gylle. Der er spildt op mod fire kubikmeter gylle, vurderes det.
  - Det vil give store gener for morgentrafikken til og fra mange arbejdspladseri Ribes industrikvarter.  Så jeg opfordrer til, at trafikanterne finder alternative ruter, siger vagtchef Henrik Sønderskov, Syd- og Sønderjyllands Politi til TV SYD.
  Rundkørslen ved Varde Hovedvej/Bohrs i Ribe er spærret pga. af oprydning efter tab af gylle. Forventet tidshorisont 2-3 timer.  #politidk
  
  